Foto’s: Seldsame wit welpie verwelkomSonja, die wit leeu by Szeged-dieretuin in Hongarye en ‘n werknemer van die dieretuin, Imre Sebok (Foto: Tibor Rosta/MTI via AP) ŉ Seldsame wit leeuwelpie is by die Szeged-dieretuin in Hongarye verwelkom. Sy het Vrydag vir die eerste keer in die publiek verskyn. Sonja se pa en ma is Nadja en Timba en sy is op 15 Mei gebore, het Robert Veprik, die direkteur van die dieretuin, aan verslaggewers gesê. Foto’s van Sonja word intussen wyd op sosiale media gedeel. Sy het 1,5 kg met geboorte geweeg en het reeds haar gewig verdubbel. Nadja en Sonja word vir ŉ paar weke in afsondering gehou, maar hulle sal binnekort weer by Timba aansluit. Alhoewel ongeveer 300 wit leeus in aanhouding is, is daar slegs ŉ paar dosyn in die natuur. Hulle is nie albino’s nie – die kleur is die gevolg van ŉ genetiese afwyking.